13. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141.2/127921 της 4/18 Δεκ.1976 (ΦΕΚ Β΄ 1519) Περί εξετάσεων προαγωγής και καθιερώσεως εξαμηνιαίων μαθημάτων εις την Φυσικομαθηματικήν Σχολήν του Πανεπιστημίου Ιωαννίνων. Έχοντες υπ’ όψει: 1.Την παρ. 5 της υπ’ αριθ. 107/1962 Π.Υ.Σ., κυρωθείσης δια του άρθρ. 1 του Ν.Δ. 4263/1962. 2.Την υπ’ αριθ. Φ.900.3/34/73693/1976 απόφασιν «περί μεταβιβάσεως αρμοδιοτήτων του υπουργού Εθνικής Παιδείας και Θρησκευμάτων εις τον Γενικόν Γραμματέα κλπ.» και 3.Την πρότασιν της Φυσικομαθηματικής Σχολής (συνεδρία 272/4.10.1976) και της Συγκλήτου (συνεδρία 286/3.11.1976) του Πανεπιστημίου Ιωαννίνων, αποφασίζομεν: 1.Τα 6 μαθήματα τα οποία έκαστος φοιτητής της Φυσικομαθηματικής Σχολής του Πανεπιστημίου Ιωαννίνων υποχρεούται να διδαχθή κατ’ έτος, καθίστανται εξαμηνιαία και διδάσκονται ανά 3 εις έκαστον εξάμηνον, επί τον αυτόν συνολικώς αριθμόν ωρών διδασκαλίας εντός του εξαμήνου. 2.Τα εξάμηνα διαρκούν: α)Από 21 Οκτωβρίου έως 31 Ιανουαρίου.  β)Από 21 Φεβρουαρίου έως 31 Μαΐου.  3.Περίοδοι εξετάσεων είναι 3: α)Από 1 έως 20 Φεβρουαρίου.  β)Από 1 έως 30 Ιουνίου. γ)Από 21 Σεπτεμβρίου έως 20 Οκτωβρίου. 4.α)Οι φοιτηταί εξετάζονται εις τα μαθήματα του έτους, εις το οποίον φοιτούν, ως εξής: Εις τα εξαμηνιαία μαθήματα του Α΄ εξαμήνου κατά τας περιόδους Φεβρουαρίου και Οκτωβρίου. Εις τα εξαμηνιαία μαθήματα του Β΄ εξαμήνου κατά τας περιόδους Ιουνίου και Οκτωβρίου. β)Φοιτηταί, έχοντες μαθήματα εκ μεταφοράς εξετάζονται εις τα μαθήματα αυτά ομού μετά των κανονικών φοιτητών των ετών, εις τα οποία διδάσκονται τα μαθήματα ταύτα, δηλαδή κατά τας αυτάς εξεταστικάς περιόδους και επί της αυτής ύλης. γ)Αι εξετάσεις διεξάγονται επί της διδακτέας ύλης, η οποία καθορίζεται κατ’ έτος υπό της Σχολής συμφώνως προς το εγκεκριμένον πρόγραμμα σπουδών. δ)Πρακτικαί εξετάσεις επί εργαστηριακών ασκήσεων μαθήματος διεξάγονται κατά την κρίσιν του διδάσκοντος. 5.Αι εξετάσεις εις εν μάθημα δύνανται να είναι γραπταί και προφορικαί ή μόνον γραπταί κατά την κρίσιν του εξετάζοντος. Φοιτητής θεωρείται επιτυχών εις εν μάθημα εάν λάβη εις τούτο βαθμόν τουλάχιστον 5 με κλίμακα βαθμολογίας τους ακεραίους από 0 έως 10. Προς βελτίωσιν του βαθμού των εξετάσεων δύναται να ληφθή υπ’ όψιν και η επίδοσις του φοιτητού, η οποία προκύπτει αντικειμενικώς εκ της συμμετοχής του εις πρόχειρα διαγωνίσματα εργαστήρια, σπουδαστικάς εργασίας και ανάπτυξιν θεμάτων εις σεμινάρια. 6.Φοιτητής προάγεται εις το επόμενον έτος σπουδών, εάν συγκεντρώση συνολικήν βαθμολογίαν επί των 6 κανονικών μαθημάτων του έτους τουλάχιστον 25, ήτοι εν γένει 4ν+1 επί ν μαθημάτων. Βαθμός εκάστου μαθήματος θεωρείται ο μέγιστος των βαθμών τους οποίους έλαβεν εις τας εξετάσεις του μαθήματος τούτου εις δύο ή μίαν εξεταστικήν περίοδον του ακαδημαϊκού έτους, εις το οποίον φοιτά. Προαχθείς φοιτητής μεταφέρει εις τα επόμενα έτη τα μαθήματα του έτους εις τα οποία δεν επέτυχεν (ανεξαρτήτως αριθμού αυτών) και εξετάζεται επ’ αυτών εις τας αντιστοίχους περιόδους άνευ περιορισμού. 7.Η παρούσα έχει εφαρμογήν επί των από του έτους 1976-1977 και εφεξής Α΄ ετών φοιτητών και δια τα εν συνεχεία έτη σπουδών τούτων. 8.Μέχρι πλήρους εφαρμογής της παρούσης δι’ όλους τους φοιτητάς της Σχολής, η Γ΄ περίοδος τμηματικών εξετάσεων μεταφέρεται από 1-20 Δεκεμβρίου εις 1-20 Φεβρουαρίου. Η παρούσα δημοσιευθήτω δια της Εφημερίδος της Κυβερνήσεως. 